জেল মুক্তির পর অঝোরে কাঁদলেন পার্থ, তারপর কী বললেন?

কলকাতা: ২০২২ সালের প্রথম থেকে ২০২৫। গঙ্গা দিয়ে বয়ে গিয়েছে অনেক জল। অবশেষে মুক্তির স্বাদ পেলেন পার্থ চট্টোপাধ্যায়। তিনবছর পর নাকতলার বাড়িতে যেতেই চোখে জল প্রা্ক্তন শিক্ষামন্ত্রীর। বাড়ি পৌঁছতেই তাঁকে বরণ করে নিলেন আত্মীয়রা। আইনজীবি জানালেন, সত্যের জয় হয়েছে।

গত বছর থেকেই নিয়োগ দুর্নীতিকে কেন্দ্র করে উত্তাল বাংলা। যদিও, মূল চক্রী হিসেবে আগেই গ্রেফতার হয়েছিলেন প্রাক্তন শিক্ষামন্ত্রী পার্থ চট্টোপাধ্যায়। তাছাড়াও আরও অনেকই গ্রেফতার হয়েছিলেন। কিন্তু অনেকেই আবার জামিনে মুক্তও হয়েছেন। তবে , সু্প্রিম কোর্টের বেশ কিছু শর্তের কারণে এতদিন আটে ছিল পার্থর জেলমুক্তি। শর্ত পূরণ হওয়ায় সোমবার পার্থকে মুক্তির নির্দেশ দিয়েছে আদালত।মঙ্গলবার দুপুরে যাবতীয় আইনি প্রক্রিয়া শেষে হাসপাতাল থেকে বেরলেন পার্থ। পরনে ছিল আকাশি রঙের পাঞ্জাবি, মুখে মাস্ক। হাসপাতাল থেকে বেরিয়ে গাড়িতে উঠতেই তাঁকে লক্ষ্য করে ‘পার্থদা জিন্দাবাদ’ স্লোগান তোলেন অনুরাগীরা।

আরও পড়ুন: অবশেষে জেল মুক্তি পার্থ চট্টোপাধ্যায়ের!

গাড়ি হাসপাতাল থেকে সোজা পৌঁছয় নাকতলার বাড়িতে। সেখানে তাঁর জন্য অপেক্ষায় ছিলেন পরিবারের সদস্যরা। বরণ করে পার্থকে ঘরে নিয়ে যান তাঁরা। এতদিন পর প্রিয়জনদের দেখে ফের কেঁদে ফেলেন পার্থ।